
11 noiembrie 2024

Comunicat de presă
Nou proiect ANFP: 
Instruire în domeniul fondurilor europene pentru 500 de persoane


Agenția Națională a Funcționarilor Publici (ANFP) lansează un nou proiect ambițios, ce vizează instruirea gratuită a aproximativ 500 de funcționari publici în gestionarea eficientă și sustenabilă a fondurilor europene.

Desfășurat între octombrie 2024 și septembrie 2026, proiectul “Instruire specifică pentru personalul beneficiarilor programelor, inclusiv pentru personalul UIP stabilite la nivelul acestora ”, cod proiect 2.049, cod MySMIS 331116, este co-finanțat de Fondul Social European Plus (FSE+) prin Programul Asistență Tehnică (PAT) 2021-2027.

Proiectul își propune să dezvolte continuu competențele personalului beneficiarilor programelor : Program Sănătate (PS), Program Creștere Inteligentă, Digitalizare și Instrumente Financiare (PCIDIF), Program Dezvoltare Durabilă (PDD) și Program Asistență Tehnică (PAT), inclusiv pentru personalul UIP stabilite la nivelul acestora, asigurând accesarea și implementarea cu succes a proiectelor cu finanțare europeană.


Obiectivele proiectului vizează dezvoltarea competențelor beneficiarilor în ceea ce privește:
· managementul proiectelor aferente perioadei de programare 2021-2027;
· implementarea sustenabilă și într-un climat de etică și integritate a proiectelor cu finanțare europeană.

Activităţile previzionate includ derularea de sesiuni de formare, structurate în patru module:
· Managementul proiectelor finanţate din instrumente/fonduri structurale;
· Etică, integritate și sustenabilitate în implementarea proiectelor;
· Leadership și comunicare în implementarea fondurilor;
· Manager de proiect (COD COR 242101).


[bookmark: _Hlk181883314]Felix Cozma, preşedintele ANFP: „Acest proiect va contribui semnificativ la îmbunătățirea competențelor funcționarilor publici și a performanțelor în gestionarea proiectelor cu finanțare europeană. Ne angajăm să oferim o pregătire de calitate și să susținem progresul continuu în acest domeniu crucial pentru reforma serviciului public.
Experiența și expertiza dobândite în zecile de proiecte implementate pănâ în prezent ne recomandă pentru a atinge obiectivele propuse și pentru a aduce, astfel, beneficii durabile oamenilor, instituţiilor şi comunității în ansamblu.”

